ΓΡΑΠΤΗ ΕΡΩΤΗΣΗ E-1189/02

υποβολή: Caroline Lucas (Verts/ALE) προς την Επιτροπή

(26 Απριλίου 2002)

Θέμα: Περαιτέρω εξέλιξη της Συμφωνίας ΕΕ-Μεξικού

Στην τελευταία του έκθεση για τη Συμφωνία ΕΕ-Μεξικού (A5-0036/2002) το Ευρωπαϊκό Κοινοβούλιο εξέφρασε την ελπίδα να εμπλακεί όσο το δυνατόν περισσότερο και να τηρείται ενήμερο για όλες τις εξελίξεις που αφορούν την εν λόγω συμφωνία.

Από τότε που τέθηκε σε ισχύ η Συμφωνία έχουν πραγματοποιηθεί κοινές συνεδριάσεις σε επίπεδο Συμβουλίου και σε επίπεδο επιτροπών. Έχει η Επιτροπή θέσει θέμα, στις διμερείς συνεδριάσεις για τις οποίες είναι αρμόδια, κάποιας από τις συστάσεις που περιέχονται στην προαναφερθείσα έκθεση·

Προγραμματίζει η Επιτροπή τη θέσπιση ρήτρας διαβούλευσης με την κοινωνία των πολιτών, ανάλογης με την προβλεπόμενη στο σχέδιο συμφωνίας με τη Χιλή·

Έχει η Επιτροπή προτείνει ή προτίθεται να προτείνει τροποποίηση της Συμφωνίας που να αναφέρεται στο Πρωτόκολλο για τη βιοποικιλότητα, στις σχετικές συμβάσεις της ΔΟΕ καθώς και στις κατευθυντήριες γραμμές του ΟΟΣΑ για τις πολυεθνικές επιχειρήσεις στις οποίες αμφότεροι οι εταίροι είναι συμβαλλόμενα μέρη·

Είναι η Επιτροπή διατεθειμένη να συνομιλήσει με τη μεξικανική πλευρά ώστε να απαλειφθούν τα σημεία της Συμφωνίας που έρχονται σε αντίθεση με τις Συμβάσεις της Βασιλείας και του Ρότερνταμ·

Απάντηση του κ. Patten εξ ονόματος της Επιτροπής

(24 Μαΐου 2002)

Αναφερόμενη στις συστάσεις που περιέχονται στην τελευταία έκθεση του Κοινοβουλίου σχετικά με τη συμφωνία Ένωσης-Μεξικού (A5-0036/200l), η Επιτροπή θα ήθελε να διαβεβαιώσει το Αξιότιμο Μέλος ότι:

- Η γενική συμφωνία Ένωσης-Μεξικού είναι αρκετά ασύμμετρη όσον αφορά όλες τις οικονομικές διατάξεις και τις διατάξεις για τη συνεργασία για να ληφθείπόψη το διαφορετικό επίπεδο ανάπτυξης του Μεξικού και της Ένωσης.

- Οι διαδικασίες λήψεως αποφάσεων του Μικτού Συμβουλίου ακολουθούν εσωτερικούς νόμους και διαδικασίες. Κάθε φορά που το Μικτό Συμβούλιο πρόκειται να δράσει, στηρίζεται σε συγκεκριμένες νομικές βάσεις. Σε περίπτωση που προβλέπονται διαβουλεύσεις με το Κοινοβούλιο, οι απόψεις του θα ληφθούν δεόντωςπόψη. Το Μεξικό εφαρμόζει και αυτό τους δικούς του εσωτερικούς νόμους.

- Όσον αφορά τα ανθρώπινα δικαιώματα, η Επιτροπή χρησιμοποιεί τουςφιστάμενους μηχανισμούς για να παρακολουθεί την κατάσταση στο Μεξικό και στην Ευρώπη. Ο πολιτικός διάλογος που περιλαμβάνεται στο πρόγραμμα του Μικτού Συμβουλίου και της Μικτής Επιτροπής παρέχει την ευκαιρία ανταλλαγής πληροφοριών στο θέμα αυτό.

Επί του παρόντος, η Επιτροπή δεν προβλέπει τροποποίηση της συμφωνίας. Ωστόσο, δεδομένης της σπουδαιότητας που αμφότερα τα μέρη αποδίδουν στο διάλογο με την κοινωνία των πολιτών, στη Μικτή Επιτροπή της 2ας Οκτωβρίου 2001, η Επιτροπή συμφώνησε να διοργανώσει φόρουμ της κοινωνίας των πολιτών στα τέλη του 2002.

Επίσης, οι αποφάσεις για τη δημιουργία ζώνης ελευθέρων συναλλαγών μεταξύ της ΕΚ και του Μεξικού περιλαμβάνουν ρήτρες αναθεώρησης όσον αφορά συγκεκριμένα προϊόντα ή τομείς, οι οποίες δεν περιλαμβάνονται στην πρώτη απόφαση. Κατά την επανεξέταση των αποφάσεων της ζώνης ελευθέρων συναλλαγών, η Επιτροπή θα λάβειπόψη όλα τα νέα πρωτόκολλα, τις συμβάσεις ή τις κατευθυντήριες γραμμές που έχουν συμφωνηθεί σε πολυμερές επίπεδο, όπου συμμετέχουν αμφότερα τα μέρη.

Η Επιτροπή θεωρεί όλα τα πολυμερή μέσα πολύ σημαντικά και θα ήθελε να διαβεβαιώσει το Αξιότιμο Μέλος του Κοινοβουλίου ότι καμία διμερής συμφωνία ή η ερμηνεία της δεν θα είναι ασυμβίβαστη με τιςποχρεώσεις της Κοινότητας σε πολυμερές πλαίσιο.